CELEX: 62013TN0044
Language: ro
Date: 2013-01-29 00:00:00
Title: Cauza T-44/13: Acțiune introdusă la 29 ianuarie 2013 — AbbVie/EMA

16.3.2013   
            
            
               RO
            
            
               Jurnalul Oficial al Uniunii Europene
            
            
               C 79/31
            
         Acțiune introdusă la 29 ianuarie 2013 — AbbVie/EMA
   (Cauza T-44/13)
   2013/C 79/53
   Limba de procedură: engleza
   
      Părțile
   
   
      Reclamante: AbbVie, Inc. (Wilmington, Statele Unite) și AbbVie Ltd (Maidenhead, Regatul Unit) (reprezentanți: P. Bogaert, G. Berrisch, avocați, și B. Kelly, solicitor)
   
      Pârât: Agenția Europeană pentru Medicamente
   
      Concluziile
   
   Reclamantele solicită Tribunalului:
   
               —
            
            
               anularea Deciziei EMA/748792/2012 a Agenției Europene pentru Medicamente din 14 ianuarie 2013 prin care s-a permis accesul la documente din dosarul privind obținerea autorizației de punere pe piață a unui produs medicinal, și
            
         
               —
            
            
               obligarea Agenției Europene pentru Medicamente la plata cheltuielilor de judecată efectuate de reclamante.
            
         
      Motivele și principalele argumente
   
   În susținerea acțiunii, reclamantele invocă cinci motive.
   
               1.
            
            
               Primul motiv, întemeiat pe faptul că decizia încalcă articolul 4 alineatul (2) din Regulamentul privind transparența (1), precum și drepturile fundamentale ale reclamantelor la protecția informațiilor comerciale confidențiale.
            
         
               2.
            
            
               Al doilea motiv, întemeiat pe faptul că decizia încalcă articolul 4 alineatul (4) din Regulamentul privind transparența, precum și principiul bunei administrări.
            
         
               3.
            
            
               Al treilea motiv, întemeiat pe încălcarea obligației de motivare a deciziei în ceea ce privește aplicarea articolului 4 alineatul (2) din Regulamentul privind transparența.
            
         
               4.
            
            
               Al patrulea motiv, întemeiat pe faptul că decizia încalcă principiul încrederii legitime.
            
         
               5.
            
            
               Al cincilea motiv, întemeiat pe faptul că decizia încalcă Directiva 2001/29/CE (2), drepturile fundamentale prin care se garantează dreptul de proprietate, inclusiv dreptul de autor, precum și principiul proporționalității și al bunei administrări, în măsura în care accesul este acordat prin furnizarea unei copii a documentelor.
            
         
      (1)  Regulamentul (CE) nr. 1049/2001 al Parlamentului European și al Consiliului din 30 mai 2001 privind accesul public la documentele Parlamentului European, ale Consiliului și ale Comisiei (JO L 145, p. 43, Ediție specială, 01/vol. 3, p. 76).
   
      (2)  Directiva 2001/29/CE a Parlamentului European și a Consiliului din 22 mai 2001 privind armonizarea anumitor aspecte ale dreptului de autor și drepturilor conexe în societatea informațională (JO L 167, p. 10, Ediție specială, 17/vol. 1, p. 230).